Geographica (Strabo) - Wicipedia

# Geographica (Strabo)

### Oddi wrth Wicipedia, y gwyddoniadur rhydd.

Golygiad Casaubon o'r Geographica (Paris, 1620)

Llyfr daearyddiaeth pwysig gan y daearyddwr Groegaidd Strabo (c. 64 CC-OC 19). Mae rhannau o'r testun yn llwgr. Ceir y testun gorau o lyfrau 1-9 yn llawysgrif Paris 1397 (12fed ganrif) ond mae llawysgrif Paris 1393 (13eg ganrif-14eg ganrif) yn well am ran olaf y testun. Mae'r 7fed llyfr yn fylchog iawn.

## [golygu] Cynnwys

Yn y Geographica (Groeg Γεωγραφικά) mae Strabo yn disgrifio gwledydd, pobl, arferion, crefyddau a hanes gwledydd yr Hen Fyd. Mae'n ffynhonell eithriadol o bwysig am wybodaeth o dopograffi a hanes y cyfnod. Mae Strabo yn amlwg yn tynnu ar ei brofiad personol o rai lleoedd (roedd wedi teithio'n eang) ond mae o'n defnyddio gwaith daearyddwyr a haneswyr eraill hefyd, yn abennig Eratosthenes. Mae ganddo lygad craff am bobl a llefydd ac mae ei arddull yn eglur a deniadol.

Mae'r Geographica yn cael ei rannu yn 17 llyfr (liber).

- - Liber 1-2: Beirniadaeth o waith yr hen ddaearyddwyr, o Homer ymlaen, a thraethawd ar seiliau mathemategol daearyddiaeth (adran wanaf y gwaith)
  - Liber 3: Sbaen
  - Liber 4: Gâl, Prydain, Iwerddon a'r Alpau
  - Liber 5-6: Yr Eidal a'r ynysoedd o'i chwmpas
  - Liber 7: Gogledd a dwyrain Ewrop hyd Afon Daniwb, yn cynnwys Yr Almaen
  - Liber 8-10: Gwlad Groeg a'r ynysoedd Groegaidd
  - Liber 11-14: Asia i'r gorllewin o fynyddoedd Taurus
  - Liber 15-16: Asia y tu draw i'r Taurus, sef Arabia, Syria, Persia ac India a'i gymdogion
  - Liber 17: Yr Aifft, Carthage a rhannau eraill o Ogledd Affrica

## [golygu] Dylanwad

Y Geographica yw'r llyfr daearyddiaeth pwysicaf a ysgrifenywd erioed yn y Gorllewin. Am ganrifoedd roedd ysgolheigion o bob rhan o Ewrop a'r Môr Canoldir yn troi ato am wybodaeth ac ysbrydoliaeth ac fe barhaodd i fod y prif lyfr cyfeiriadol ar y bwnc hyd at ddiwedd yr Oesoedd Canol.

## [golygu] Llyfryddiaeth

Horace L. Jones (gol.), Strabo: Geography, 8 gyfrol (Llundain, 1933). Argraffiad o'r testun Groeg gyda chyfieithiad Saesneg cyferbyn.

Wedi dod o "http://cy.wikipedia.org../../../g/e/o/Geographica_%28Strabo%29_0619.html"

Categorïau tudalen: Llenyddiaeth Roeg glasurol | Daearyddiaeth | Gwyddoniaeth

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English